ราคาน้ำตาลตลาดโลกทุบ KBS ปี 58 พลิกขาดทุน ยังใจดีปันผล 0.05 บ./หุ้น XD 8 มี.ค.นี้
KBS เผยปี 58 พลิกขาดทุน 50 ลบ. หลังราคาน้ำตาลตลาดโลกอ่อนตัว ยังมีปันผล 0.05 บ./หุ้น XD 8 มี.ค.นี้
24 ก.พ. 2559

บริษัท น้ำตาลครบุรี จำกัด (มหาชน) หรือ KBS รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีผลขาดทุนสุทธิ 50.2 ล้านบาท หรือขาดทุนสุทธิ 0.08 บาทต่อหุ้น ลดลง 115.75% จากช่วงเดียวกันของปีก่อนที่มีกำไรสุทธิ 318.68 ล้านบาท หรือมีกำไรสุทธิ 0.56 บาทต่อหุ้น
โดยผลการดำเนินงานในช่วงดังกล่าวพลิกขาดทุนเนื่องจาก ในปี 58 ภาวะราคาน้ำตาลในตลาดโลกมีแนวโน้มลดลง นอกจากนั้น ส่วนต่างระหว่างราคาน้ำตาลทรายขาวและน้ำตาลทราบดิบยังน้อยลงด้วย ขณะที่ค่าใช้จ่ายในการขายและบริหารเพิ่มขึ้น นอกจากนี้ยังมีผลขาดทุนจากเครื่องมือทางการเงินซึ่งบริษัทใช้เพื่อป้องกันความเสี่ยงของกำไรจากการขายน้าตาลทราย
พร้อมประกาศจ่ายปันผลงวดดำเนินงานวันที่ 1 ม.ค.58 ถึงวันที่ 31 ธ.ค.58 เป็นเงินสดจำนวน 0.05 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 มี.ค.59 และกำหนดจ่ายเงินปันผลในวันที่ 19 พ.ค.59